虹星橋鎮

虹星橋鎮是吳越浙江省湖州市長興縣个一隻行政建制镇。虹星橋有勒長興縣中部偏西南方，東南西北搭呂山、和平、林城搭畫溪搭界，到縣城8公里路。虹星橋鎮東西長8.7公里，南北長11.8公里，面積72.06平方公里。

 歷史 
虹星橋个名頭來自鎮丄个虹星橋，橋个名頭有兩種講法：一是箇爿橋本來是四孔石平橋，像臥蠶介，南北方向橫起拉泗安塘丄，“蟲”“工”就是“虹”；二是因爲箇丄以養夏蠶聞名，“虹”指蠶，“星”指多。清朝同治手裏，虹星橋歸惟新區南鄉第十一圖；民國手裏是虹溪區；1949年4月新政府建政虹溪鄉；1958年10月虹溪人民公社建立，是虹溪管理區；1961年虹溪管理區撤脫，虹星橋人民公社建立，1967年到1973年个辰光寫成“紅星橋”。1983年个辰光是虹星橋鄉，1987年撤鄉建鎮，實現鎮管村體制。

1992年擴鎮併鄉，觀音橋鄉併入虹星橋鎮，鎮政府駐虹星橋。1999年1月，撤銷里塘鄉，併入虹星橋鎮。

2022年10月，虹星橋鎮頭一部鎮志《虹星桥镇志》出版。

 文化 
虹星桥镇土客混杂，客籍方言有湖南方言、河南方言、苏北方言、建德方言咾啥个，裏向顶多个是河南方言。

 行政區劃 
根據2023年國家統計局公佈个統計用區劃代碼搭城鄉劃分代碼，虹星橋鎮有：虹星橋社區、觀音村、港口村、厚全村、宋高村、畢家村、劉井村、周村村、後羊村、白水村、龍從村、羅家村、譚家村、里塘村、河橋村、西南村、午山村搭鄭家村。

 参考资料